Nr. C 77/26 De Europæiske Fællesskabers Tidende 21. 3. 83 
1.2.4. Forslaget kan endvidere bidrage til, at der tages ligeligt hensyn til luftfartsselskabernes og 
brugernes interesser.« 
Begrundelse 
Se ovenfor. 
Resultatet af afstemningen 
13 stemte for, 60 stemte imod, 9 undlod at stemme. 
Side 6, 7 og 8 - pkt. 2.1.2, 2.1.4, 2.1.5, 2.1.6, 2.1.7 og 2.1.8. 
Disse punkter erstattes med følgende: 
»2.1.2 Under forbehold af kommentaren under pkt. 2.1.1 tilslutter Udvalget sig tendensen i 
forslaget til forordning.« 
Begrundelse 
Den oprindelige tekst rummer så mange betingelser og indvendinger, at resultatet bliver opretholdelse 
af status quo. Nærværende forslag støtter Kommissionens forslag. 
Resultatet af afstemningen 
3 stemte for, flertallet stemte imod, ingen undlod at stemme. 
2. Følgende tekst i afdelingens udtalelse blev under forhandlingerne erstattet med en anden tekst: 
Side 3, pkt. 1.1.3. 
»Hvad angår det foreslåede juridiske grundlag for fastsættelse af retningslinjer for anvendelse af 
traktatens artikel 85 og 86 på lufttransport mener afdelingen, at forordningsforslaget -
i betragtning af dets betydning for den pågældende sektor - udelukkende bør baseres på traktatens 
artikel 84, stk. 2.« 
Resultatet af afstemningen 
16 stemte for, 84 stemte imod, 9 undlod at stemme. 
Udtalelse om forslag til Rådets direktiv (EØF) om tariffer for ruteflyvning inden for 
Fællesskabet 
Den tekst, som er udtalelsens genstand, er offentliggjort i De Europæiske Fællesskabers 
Tidende nr. C 78 af 30. marts 1982, side 6. 
A. UDTALELSENS JURIDISKE GRUNDLAG 
Rådet besluttede den 11. november 1981, i medfør af artikel 84 i traktaten om oprettelse af 
Det europæiske økonomiske Fællesskab, at høre Det økonomiske og sociale Udvalg om det 
nævnte forslag. 
21. 3. 83 De Europæiske Fællesskabers Tidende Nr. C 77/27 
B. DET ØKONOMISKE OG SOCIALE UDVALGS UDTALELSE 
Det økonomiske og sociale Udvalg vedtog sin udtalelse på sin 204. plenarforsamling afholdt i 
Bruxelles den 26. og 27. januar 1983. 
Udtalelsens ordlyd er følgende: 
DET ØKONOMISKE OG SOCIALE UDVALG HAR -
under henvisning til traktaten om oprettelse af Det 
europæiske økonomiske Fællesskab, særlig artikel 84, 
stk. 2, 
under henvisning til Rådets beslutning af 11. november 
1981 om at indhente Udvalgets udtalelse om ovennævnte 
forslag 0), 
under henvisning til den juridiske ramme om billetpris­
fastsættelsen, som består af national lovgivning vedrøren­
de civil luftfart, af bilaterale aftaler og navnlig en 
multilateral aftale, den i 1967 af Den Europæiske 
Konference for Civil Luftfart (ECAC) vedtagne, 
under henvisning til det prioritetsprogram for luftfart, 
som blev vedtaget af Ministerrådet i juni 1978, og hvori 
man overvejer muligheden af at anvende konkurrence­
reglerne på lufttransport, 
under henvisning til Kornmissionens memorandum af juli 
1979 »De europæiske Fællesskabers bidrag til lufttrafik­
kens udvikling«, og til Det økonomiske og sociale 
Udvalgs udtalelse herom, vedtaget den 3. og 4. juli 
1980 (2), 
under henvisning til Kommissionens forslag til Rådets 
forordning om udstedelse af tilladelse til interregional 
ruteflyvning med passagerer, post og/eller fragt mellem 
medlemsstaterne, og til Det økonomiske og sociale 
Udvalgs udtalelse herom af 28. og 29. oktober 
1981 (3), 
under henvisning til Kommissionens beretning af juli 
1981 om billetpriserne for ruteflyvning i Fællesskabet, 
under henvisning til beslutning, truffet af Det økonomi­
ske og sociale Udvalgs formand den 18. november 1981 i 
henhold til forretningsordenens artikel 22, om at pålægge 
Afdelingen for transport og kommunikation at udarbejde 
udtalelse og beretning om emnet, under henvisning til beretning, forelagt af ordføreren, 
Kenna, og 
under henvisning til forhandlingerne på den 204. plenar­
forsamling den 26. og 27. januar 1983 -
enstemmigt, med én stemme imod 
VEDTAGET FØLGENDE UDTALELSE: 
1.1. Udvalgets tidligere udtalelser om lufttrans­
portemner afspejler dets interesse i, at der som led i den 
fælles transportpolitik sker en udvikling af lufttranspor­
ten. 
1.2. Derfor glæder Udvalget sig over et initiativ fra 
Fællesskabets side, som kan bidrage til ekspansion og 
øget effektivitet inden forlufttransporten, samtidig med 
at der tages hensyn til brugernes interesser og de sociale 
aspekter. 
2. Generelle bemærkninger 
2.1. Udvalget kan tilslutte sig hovedmålsætningerne 
for Kommissionens forslag, som de er beskrevet under 
direktivforslagets begrundelse, nemlig: 
a) at indføre en mere smidig og hurtigere procedure for 
prisfastsættelsen, 
b) at fastlægge principper for, hvad der er en rimelig 
pris, 
c) at sikre forbrugerinteresserne større vægt, 
d) at give større muligheder for initiativer fra luftfarts­
selskabernes side, 
e) at bibeholde muligheden for interlining, 
f) at medtage elementer fra den nuværende bilaterale 
ordning i en fællesskabsordning, 
g) at undgå nedbrydende virkninger for luftfartsselska­
ber og arbejdskraft. 
under henvisning til udtalelse vedtaget af Afdelingen 
for transport og kommunikation på det 147. møde den 
8. december 1982, 
(0 EFT nr. C 78 af 30. 3. 1982, s. 6. 
(2) EFT nr. C 230 af 8. 9. 1980, s. 30. 
(3) EFT nr. C 343 af 31. 12. 1981, s. 13. 2.1.2. Udvalget noterer sig, at det ikke hører til 
Kommissionens målsætninger, at luftfartsselskaberne 
skal have fuld frihed til at fastsætte tariffer; derimod, at 
Fællesskabet skal inddrages i opstillingen af tarifkriterier. 
Udvalget noterer sig ligeledes, at regeringerne fortsat skal 
bevare kontrollen med godkendelsen af de tariffer, som 
luftfartsselskaberne foreslår. 
Nr. C 77/28 De Europæiske Fællesskabers Tidende 21. 3. 83 
2.1.3. Udvalget støtter således direktivets hovedmål­
sætninger - større effektivitet og mere fleksible proce­
durer for tariffastsættelse - men er ikke overbevist om, 
at de kan realiseres ved hjælp af direktivforslagets 
bestemmelser i nuværende form. Det finder derfor, at der 
i forbindelse med den endelige udformning af direktivet 
fuldt ud bør tages hensyn til nedennævnte faktorer. 
2.2. Fællesskabets intervention 
Fællesskabets intervention må ikke resultere i endnu en 
bureaukratisk instans. Ændringer i procedurerne for 
tariffastsættelse må repræsentere en tydelig forbedring i 
forhold til den bilaterale ordning. Dette er formålet med 
de ændringer af direktivet, der foreslås nedenfor. 
2.3. Konsekvenser for service- og billetprisniveau 
Udvalget konstaterer, at Kommissionen i sin beretning 
om flybilletpriserne (dok. KOM(81) 398) generelt ikke 
fandt de europæiske flybilletpriser umådeholdne. Men 
hvis forslaget skal give sig udslag i forbedret effektivitet, 
et mere fleksibelt tarifsystem og om muligt lavere billet­
priser på visse ruter, foreslår Udvalget ikke desto mindre, 
at følgende punkter tages ad notam: 
a) de foreslåede metoder til klarlæggelse af omkostnin­
gerne må revideres. Dette angår navnlig artikel 3; 
b) regeringernes politik vedrørende forpligtelser for­
bundne med offentlig tjenesteydelse f.eks. oprethol­
delse af tabgivende flyninger, må tages i betragtning 
ved udformingen af kriterier for tariffastsættelsen; 
c) de foreslåede procedurer kan resultere i billetpriser, 
der ikke dækker omkostningerne, og det på et 
tidspunkt hvor flertallet af luftfartsselskaber lider tab. 
Forskellene mellem luftfartsselskaberne med hensyn 
til omkostningsstruktur bør tages i betragtning, lige­
som det bør erindres, at en række luftfartsselskaber 
nylig er bukket under; 
d) for så vidt forslaget indebærer, at alle omkostninger 
fordeles på de enkelte ruter, vil det resultere i højere 
billetpriser på de mindre tæt befløjne ruter og lavere 
priser på hovedruterne. Dette er uforeneligt med 
direktivets målsætninger. Desuden vil flyforbindel­
serne mellem de mindre medlemsstater, hvor nogle af 
de svagere ruter findes, blive stillet ugunstigt; 
e) for streng anvendelse af kriterierne for beregning af 
omkostningerne for den enkelte rute bør undgås, da 
det kunne forhindre luftfartsselskaberne i at tage et 
forretningsmæssigt initiativ og tilbyde lavere priser i 
visse tilfælde. Udvalget mener, der må findes udvej for at løse disse 
problemer, hvis målsætningerne skal realiseres. 
2.4. Følgevirkninger for luftfartsselskaberne og deres 
ansatte 
2.4.1. Det ligger Udvalget på sinde at sikre, at der V 
direktivet tages hensyn til alle sociale aspekter inden for 
lufttransporten. Udvalget ønsker at få kastet lys over visse 
aspekter af IATA's (og regeringernes) rolle i forbindelse 
med tariffastsættelse. Begrundelsen herfor er de sandsyn­
lige konsekvenser for luftfartsselskaberne og deres an­
satte. 
2.4.2. Det bekymrer Udvalget, at artikel 3 ikke 
indeholder sociale kriterier for tariffastsættelsen. Udval­
get påpeger, at ukontrolleret konkurrence øger risikoen 
for arbejdsløshed i branchen og tillige modarbejder 
brugernes virkelige interesser på længere sigt. 
2.5. Offentlig tjeneste inden for lufttransport 
Udvalget finder, der må ofres større opmærksomhed på 
begrebet offentlig tjeneste i forbindelse med lufttransport 
og på de forpligtelser forbundne med offentlig tjeneste, 
der påhviler de nationale luftfartsselskaber. Udvalget 
erkender, at det i visse tilfælde kan være nødvendigt at 
yde særlige subsidier for specifikke forpligtelser forbund­
ne med offentlig tjeneste. 
2.6. IATA's rolle 
Udvalget er enig i, at forslaget ikke ganske eliminerer 
IATA's rolle eller regeringernes ret til at foreslå og 
godkende tariffer. Kommissionen erkender, at multilate­
ral tarifkoordinering (som luftfartsselskaberne for øje­
blikket gennemfører via IATA) spiller en stor rolle for 
interlining og forenkling af betingelserne. Udvalget er 
enig med Kommissionen i, at multilateral tarifkoordine­
ring ikke må udelukkes. 
2.7. Internationale forpligtelser 
Udvalget er sig bevidst, at lufttransport i høj grad er en 
international transportform, og at de fleste europæiske 
luftfartsselskaber har forpligtelser uden for Fællesskabet. 
I den forbindelse konstaterer Udvalget, at luftfartsselska­
ber fra tredjelande, der virker inden for Fællesskabet i 
henhold til »femte frihedsrettigheder«, ved først givne 
lejlighed vil blive bragt ind under direktivets gyldigheds­
område (se artikel 10). 
21. 3. 83 De Europæiske Fællesskabers Tidende Nr. C 77/29 
2.8. Sammenhæng med den fælles transportpolitik 
Udvalget anbefaler, at forslaget behandles i sammenhæng 
med europæisk integration og udvikling af den fælles 
transportpolitik. Dette er særlig vigtigt, eftersom luft­
transporten er blevet et væsentligt led i EF's transportsy­
stem. Det er ligeledes vigtigt på grund af den sammen­
hæng, der består mellem dette forslag og forslaget om 
konkurrencereglernes anvendelse på lufttransport. 
2.9. Høring 
Udvalget støtter henstillingen om at brugerne skal høres, 
og ligeledes efterlysningen af klare og enkle tariffer. 
Udvalget understreger også, at arbejdstagernes repræsen­
tanter må høres angående spørgsmål, der kan påvirke 
beskæftigelsen eller andre sociale vilkår. 
3. Særlige bemærkninger 
3.1. Artikel 1 
Udvalget finder det værd at understrege, at direktivet er 
rettet til regeringerne, ikke til luftfartsselskaberne. 
3.2.1 Artikel 2, litra c) og d) 
Udvalget noterer sig, at det er hensigten (artikel 10), at 
direktivet til sin tid skal omfatte de billetpriser, som 
selskaber fra tredjelande tager for flyvninger mellem 
medlemsstaterne. 
3.2.2. Artikel 2, litra g) 
Udvalget påpeger, at en regelmæssig serie charterflyv­
ninger ofte har de karakteristika, der ifølge definitionen i 
denne artikel tilkommer ruteflyvning. Det finder, det bør 
undersøges, hvilke konsekvenser dette har for den gængse 
definition af ruteflyvning, og at de nødvendige ændringer 
bør foretages for at fjerne usikkerhed og mulighed for 
sammenblanding. 
3.3. Artikel 3 
3.3.1. Denne artikel er direktivets vigtigste. Direkti­
vets effektivitet vil afhænge af anvendelsen af denne 
artikels bestemmelser. Udvalget mener, at nogle af 
artiklens bestemmelser må ændres, hvis målsætningerne skal realiseres. Udvalget finder følgende punkter vig­
tige: 
3.3.2. Udtrykket »et veldrevet luftfartsselskab« (litra 
a)) bør omdefineres under hensyntagen til neden­
stående: 
— At luftfartsselskaberne driver et stort antal forbindel­
ser i Europa kan påvirke omkostnings- og indtægts­
niveauet, der lægges til grund for tariffastsættelsen. 
Selskaberne beregner sædvanligvis omkostningerne, 
og derfor også tarifferne, for et samlet rutenet, ikke 
for de enkelte ruter. 
— Da det muligvis er hensigten at beregne billetpriserne 
udelukkende på grundlag af de enkelte ruter, er der i 
denne forbindelse risiko for, at net, der dækker større 
områder, kan blive forfordelt. Denne mulighed må 
udelukkes (jf. pkt. 3.3.3.). 
— Hvor regeringspålagte vilkår kræver af luftfartssel­
skaberne, at de gennemfører urentable flyvninger 
(eller hvor selskaberne gennemfører sådanne af kom­
mercielle grunde), må det påvirke omkostningsbereg­
ningen. Sådanne forhold synes ikke at have haft 
indflydelse på definitionen af begrebet »et veldrevet 
luftfartsselskab«. Det bør rettes. 
— Forskelle mellem luftfartsselskaberne med hensyn til 
omkostningsstruktur og opgaver, som de løser (f .eks. 
en blanding af korte og lange ruter), bør tages i 
betragtning, når kriterierne opstilles. 
— Anvendelsen af udtrykket »et veldrevet luftfartssel­
skab« synes at antyde, at ét (nemlig det ansøgende) 
selskabs omkostninger kan anvendes som eneste 
kriterium ved beregning af omkostninger og tariffer. 
Udvalget finder ikke dette bør være tilfældet. Målet 
bør være et gennemsnit af omkostningsstrukturer og 
relativ effektivitet i et antal luftfartsselskaber, der 
driver et net af forbindelser. Angående en sådan 
bestemmelses konsekvenser for flybilletpriserne hen­
vises til beretningen (se pkt. 5.3.2.2. i beretnin­
gen). 
— Under litra c) bør der, ud over brugernes, også 
henvises til de ansattes behov. 
3.3.3. Udvalget noterer sig, at de i artikel 3, stk. 1, 
litra b), omtalte »omkostninger« henviser til selskabets 
»direkte driftsudgifter« på den pågældende rute. Denne 
præcisering fjerner en af de vanskeligheder, som efter 
Udvalgets opfattelse gjorde dette kriterium urealistisk. 
Udvalget anbefaler, at denne præcisering medtages i 
direktivet. 
3.3.4. Udvalget tilslutter sig målsætningen, at inve­
steringerne skal give et passende afkast, og at der skal 
Nr. C 77/30 De Europæiske Fællesskabers Tidende 21. 3. 83 
være en rimelig fortjenstmargen, hvilket skal udelukke 
dumping. Dog hersker der nogen usikkerhed om, hvor­
dan målsætningen skal realiseres, bl.a. af nedennævnte 
grunde: 
— Lufttransporten finansieres i nogen grad med stats­
midler, som ydes til støtte for urentable flyvninger. 
— Driftsudgifterne er forskellige; bl.a. skal selskaber 
med højere omkostninger fortsat være levedygtige af 
nationale grunde. 
— Mangelen på en præcis definition kan evt. føre til 
ineffektivitet og måske endnu større statsstøtte. 
3.3.5. Udvalget understreger også, at dumping fra 
tredjelande-selskabers side bør undgås. Midlet hertil 
findes i artikel 10. 
3.3.6. Som allerede nævnt støtter Udvalget de i artikel 
3, stk. 1, litra c) og d), skitserede intentioner. 
3.3.7. Artikel 3, stk. 2 
Udvalget bemærker, at dette stykke strider mod princip­
perne under stk. 1, litra b).-Men den går ind for, at et 
selskab skal have tilladelse til at anvende andre selskabers 
tariffer. 
3.4. Artikel 4 
Udvalget finder, at samarbejde mellem luftfartsselskaber­
ne om interlining og tarif forenkling er væsentligt. Udval­
get foreslår, at Kommissionen undersøger, hvordan 
luftfartsselskaberne i samarbejde med regeringerne og 
inden for direktivets rammer kan bidrage til tarifkoordi­
nering med andet formål end interlining og forenkling. 
Udvalget stiller sig tvivlende til effektiviteten af koordi­
nering angående interlining uden koordinering af 
punkt-til-punkttarifferne. Dette spørgsmål bør under­
søges nøjere, hvorefter direktivforslaget bør ændres. 
3.5. Artikel S 
Udvalget konstaterer, at tariffer, der én gang er god­
kendt, ifølge denne artikel og artikel 11, stk. 2, er 
obligatoriske, og at bevidste afvigelser skal forhindres. 
Udvalget er enig i, at det bør være sådan. 3.6. Artikel 6 
3.6.1. Udvalget er bekymret over følgerne af, at én 
regering alene sættes i stand til at etablere internationale 
tariffer, som tilfældet er ifølge stk. 4. Det er hverken i 
brugernes, luftfartserhvervets eller de ansattes interesse, 
da det kan vise sig mere restriktivt end den nuværende 
bilaterale ordning. 
3.6.2. I tilfælde af tvist anbefaler Udvalget, at de 
involverede medlemsstater bør søge at løse deres uover­
ensstemmelser med alle midler, de selv finder egnede 
(herunder voldgift). Ingen tidsfrist bør unødigt forhindre 
de(n) berørte stat(er) i at forsøge at nå frem til den bedste 
løsning. 
3.6.3. Udvalget finder, at der bør åbnes mulighed for 
en voldgiftsordning, der har en bredere basis end Kom­
missionen selv. Desuden kan Kommissionen efter Udval­
gets opfattelse få vanskeligt ved at indsamle relevant 
information fra medlemsstaterne, hvis disse ikke i et vist 
omfang pålægges en forpligtelse. 
3.7. Artikel 8 
Regeringernes synspunkter bør have første prioritet 
under de i artikel 8, stk. 3, nævnte høringer. Udvalget 
henstiller, at høringen af »andre interesserede parter« 
specielt kommer til at omfatte arbejdstagerrepræsentan-
ter. Høringen bør afvikles i et fireparts rådgivende teknisk 
organ med repræsentanter for de nationale myndigheder, 
brugerne, arbejdsgiverne og personalet. Dette organ bør 
også mindst en gang årligt udtale sig om flytarifferne. 
Denne form for høring bør træde i stedet for den drøftelse 
med brugerne alene, der er forudsat i artikel 7, og denne 
artikel bør ændres i overensstemmelse hermed. 
Udvalget finder også, at udtrykket »efter eget skøn« bør 
udgå. 
3.8. Artikel 10 (se også bemærkningerne til artikel 1) 
Da dumping — såvel fra luftfartsselskaber i medlemssta­
terne som fra selskaber i tredjelande, der nyder »femte 
frihedsrettigheder« i Fællesskabet - må undgås, går 
Udvalget ind for, at der hurtigst muligt tages skridt til at 
21. 3. 83 De Europæiske Fællesskabers Tidende Nr. C 77/31 
indrette aftaler, der involverer tredjelande, efter direkti­
vet, og at bringe tredjelande-selskaber ind under dets 
anvendelsesområde. Udvalget foreslår derfor, at med­
lemsstaterne gør, hvad der står i deres magt for at sikre, at tredjelandes selskaber overholder direktivet. Men det 
erkendes, at Fællesskabet, hvad angår lovgivningen om 
internationale aftaler, ikke kan gå ud over traktatens 
artikel 234. 
Bruxelles, den 27. januar 1983. 
Francis CEYRAC 
Formand for 
Det økonomiske og sociale Udvalg 
BILAG 
til Det økonomiske og sociale Udvalgs udtalelse 
Forkastede ændringsforslag 
Følgende ændringsforslag'til afdelingens udtalelse, som var indgivet i overensstemmelse med forretnings­
ordenen, blev forkastet under debatten: 
Side 9, fjerde led 
Fjerde led erstattes med følgende: 
»Men når det er sagt, mener Udvalget, at luftfartstarifferne bør afpasses rimeligt efter et veldrevet 
luftfartsselskabs omkostninger. Man må ikke gå ud fra kostprisniveauet i et luftfartsselskab med høje 
omkostninger. For det er ikke i brugernes interesse og medfører lavere belægningsgrad og dermed i 
længden, nedgang i beskæftigelsen.« 
Begrundelse 
Se ovenfor. 
Afstemningsresultat 
Et flertal var imod forslaget.